PARLAMENTUL ROMÂNIEI
	Comisia pentru agricultură, silvicultură, industrie alimentară şi servicii  specifice
	                                    Bucureşti, 11.12.2007
                                   Nr. 24/639


Către,

Comisia juridică, de disciplină şi imunităţi
AVIZ

asupra propunerii legislative pentru modificarea art.11 al Titlului XI, Renta viageră agricolă, din Legea nr.247/2005 privind reforma în domeniile proprietăţii şi justiţiei, precum şi alte măsuri adiacente

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu propunerea legislative pentru modificarea art.11 al Titlului XI, Renta viageră agricolă, din Legea nr.247/2005 privind reforma în domeniile proprietăţii şi justiţiei, precum şi alte măsuri adiacente, transmisă cu adresa nr.Pl.-x 803  din 28 noiembrie 2007 şi înregistrată sub nr.24/593/30.11.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.876/02.07.2007, a avizat favorabil propunerea legislativă sus menţionată iar Guvernul prin punctul de vedere nr.1754/12.07.2007 nu susţine adoptarea acestei propuneri legislative .

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislative pentru modificarea art.11 al Titlului XI, Renta viageră agricolă, din Legea nr.247/2005 privind reforma în domeniile proprietăţii şi justiţiei, precum şi alte măsuri adiacente  în şedinţa din 10 decembrie 2007. 

Faţă de cele de mai sus, membrii comisiei au hotărât în unanimitate avizarea favorabilă a propunerii legislative pentru modificarea art.11 al Titlului XI, Renta viageră agricolă, din Legea nr.247/2005 privind reforma în domeniile proprietăţii şi justiţiei, precum şi alte măsuri adiacente.

 În raport cu obiectul şi conţinutul său, proiectul de lege face parte din categoria legilor organice.

          PREŞEDINTE, 


                                  SECRETAR,

              Dr. Atilla KELEMEN

                                           Vasile MOCANU 
Întocmit: expert Gheorghe Adrian Goţa
